Vik prestegjeld

Vik prestegjeld var et prestegjeld tilhørende Ytre Sogn prosti. Det omfattet sogn i tidligere Vik kommune i Sogn og Fjordane fylke, og hovedkirken var Vik kirke.

Viks kirkesogn er nå en del av Vik kirkelige fellesråd, og underlagt Sogn prosti i Bjørgvin bispedømme i Den norske kirke.

Historikk 

Hoprustaðir sókn (norrønt) har sin opprinnelse fra kristningen av landet. Vik prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Hopprekstad med Hove, Arnafjord, Kvamsøy og Kyrkjebø annekssogn.

Ved kgl.res. av 18. desember 1807 ble Klævold lagt som annekssogn til det nye Ladvik prestegjeld.

Vik prestegjeld dannet grunnlaget for Vig formannskapsdistrikt, som ble opprettet i 1837.

Ved kgl.res. av 11. desember 1875 ble de to gamle sognene Hoprekstad og Hove ble i 1877 slått sammen til Vik sogn.

I forbindelse med endringene i kommunegrensene mellom Balestrand og Vik kommuner, ble også prestegjeldsgrensene justert tilsvarende gjeldende fra 1. januar 1964. Således ble Vagnsnes sogn på sydsiden av Sognefjorden overført fra Balestrand prestegjeld til Vik, mens Kvamsøy sogn på nordsiden av Sognefjorden overført fra Vik til Balestrand. 1. august 1999 ble Feios og Fresvik overført fra Leikanger prestegjeld til Vik.

Ved avviklingen bestod Vik prestegjeld av menighetene i Vik, Arnafjord, Vangsnes, Fresvik og Feios.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Viks historie
Religion i Vestland
Prestegjeld i Bjørgvin bispedømme